EkBass/fiwiki-20250220-pages-articles huggingface dataset:
Savusavu

Savusavu on kaupunki Fidžin saarivaltiossa. Se sijaitsee Vanua Levun saarella. Savusavu perustettiin kauppakaupungiksi. Nykyään myös matkailu on merkittävä elinkeino. Savusavun asukasluku oli vuoden 2017 väestönlaskennassa 6 833. ==Lähteet== == Aiheesta muualla == Luokka:Fidžin kaupungit
Shishapangma

Shishapangma (8 027 m) on maailman 14. korkein vuori ja matalin yli 8 000 metriä korkeista vuorista. Shishapangma sijaitsee Himalajan vuoristossa Tiibetissä. Vuorta kutsutaan myös nimillä Gosainthan, Xixabangma tai Xixabangma Feng. Shishapangma kiivettiin viimeisenä maailman yli 8 000 metriä korkeista huipuista, sillä ulkomaalaisten pääsy Tiibetin alueelle oli pitkään rajoitettua. Shishapangmalle kiipesi ensimmäisenä 2. toukokuuta 1964 Hsu Chingin kymmenmiehinen kiinalaisretkikunta. == Nimi == Vuoren tiibetiläinen nimi muodostuu sanoista pangma (ruohotasanko tai keto) ja shisha tai chisa (harja tai vuorijono). Vuori on siten "huippu ruohikkotasangon yllä". Vuoren nepalilais-intialainen nimi Gosainthan on kirjaimellisesti käännettynä "Pyhä paikka". == Maantiede == Shishapangma on ainoa maailman yli 8 000 metriä korkeista vuorista, joka sijaitsee kokonaan Kiinan alueella. Shishapangma on Jugal Himal -vuorijonon korkein huippu. Koska huippu sijaitsee Himalajan vuoriston pohjoisella kuivalla puolella kaukana Nepalin matalammista alueista sen profiili ei ole yhtä dramaattinen kuin muilla Himalajan korkeimmilla huipuilla. Shishapangman alueella on korkeimman huipun lisäksi myös toinen, 8 008 metrin korkeuteen yltävä huippu. == Kiipeilyn historiaa == Ensimmäisenä Shishapangmalle kiipesi pohjoista reittiä 2.5.1964 kiinalainen retkikunta, jota johti Xǔ Jìng. Huipulle kiipesivät myös Zhāng Jùnyán, Wang Fuzhou, Wū Zōngyuè, Chén Sān, Soinam Dorjê, Chéng Tiānliàng, Migmar Zhaxi, Dorjê ja Yún Dēng. Suomalaisista kiipeilijöistä Shishapangmalle on kiivennyt Veikka Gustafsson vuonna 2001. === Keskustelu vuoren todellisesta huipusta === Osa nousuista Shishapangmalle on kiistanalaisia. Useat kiipeilijöistä ovat pysähtyneet vuoren matalammalle keskushuipulle todellisen, 14 metriä korkeamman huipun sijasta. Esimerkiksi Veikka Gustafssonin monivuotinen kiipeilykumppani Ed Viesturs kiipesi Shishapangmalle Gustafssonin kanssa uudestaan vuonna 2001 saavuttaakseen vuoren todellisen huipun. ==Katso myös== *Luettelo maailman korkeimmista vuorista *Luettelo suurimmista prominensseista == Lähteet == == Aiheesta muualla == Luokka:Tiibetin vuoret Luokka:Yli 8000-metriset vuoret
Nuha

Nuha tarkoittaa eritteen valumista nenästä, johon liittyy yleensä myös nenän tukkoisuutta. Nuha johtuu yleensä riniitistä eli nenän limakalvon tulehduksesta, jonka aiheuttaa jokin sairaus tai allergia. Myös ruumiillinen rasitus tai nenän rakennevika voi aiheuttaa nuhaa. Puhekielessä flunssaa kutsutaan usein nuhaksi, vaikka oikeampi nimitys olisi nuhakuume. ==Allerginen nuha== Allerginen nuha voi aiheutua herkistymisestä siitepölylle, eläinten hilseelle, huonepölylle, homeille, hiivoille tai muille allergeeneille. Allergisen nuhan oireita voivat olla nenän vetistävä vuoto, aivastelu, nenän kutina ja tukkoisuus. Nenäoireiden lisäksi voi esiintyä silmien kutinaa ja vuotamista, yskää ja astman oireita. == Hoito == Oireita voi helpottaa varovaisella niistämisellä, keittosuolaliuoksella, höyryhengittämisellä tai lääkkeillä. Pienillä lapsilla oloa voi helpottaa apteekista saatavilla keittosuolatipoilla ja -sumutteilla. Apteekeista saa myös nenähuuhteluun tarkoitettuja ”sarvikuonoja” eli nenäkannuja. Sen käyttäminen helpottaa oloa. Pidempään käytettynä nuhatipat ja -sumutteet saattavat aiheuttaa nenän limakalvon ärsytystä. Kouluikäisillä lapsilla saattaa pitkittyneeseen nuhaan liittyä myös poskiontelon tulehdus, joka vaatii hoitoa. Alle kaksi viikkoa kestäneen nuhan takia ei tarvitse mennä lääkärin vastaanotolle, mikäli potilas voi muuten hyvin. Jos nuha pitkittyy tai se on kausiluonteista, voi olla kyse allergiasta. == Lähteet == ==Aiheesta muualla== * Allerginen nuha -opas, Allergia- ja Astmaliitto, * Nuhakuume, flunssa, Terveyskirjasto.fi * Nuha lapsella, Terveyskirjasto.fi * Allerginen nuha, Terveyskirjasto.fi Luokka:Hengityselinten oireet Luokka:Nenä Luokka:Seulonnan keskeiset artikkelit
Kolme kuningasta

Kolme kuningasta tarkoittaa muun muassa seuraavia * Kolmella kuninkaalla viitataan toisinaan Itämaan tietäjiin * Kolme kuningasta, yhdysvaltalainen elokuva vuodelta 1999 * Kolme kuningasta, Tšekkoslovakian Saksan vastainen vastarintaliike toisen maailmansodan aikana
Abioottinen ympäristötekijä

Abioottiset ympäristötekijät ovat eliöihin vaikuttavia ympäristön elottomia kemiallisia ja fysikaalisia tekijöitä. Ne voidaan jakaa resursseihin ja olosuhteisiin. Resursseilla tarkoitetaan ekologiassa mitä tahansa asiaa, jota eliöt kuluttavat, olosuhteet taas ovat ympäristön vallitsevia kemiallisia ja fysikaalisia ominaisuuksia eivätkä siten ole eliöiden kulutettavissa. Esimerkkejä olosuhteista ovat lämpötila, happamuus, suolaisuus, ympäristömyrkkyjen ja muiden saasteiden pitoisuudet, ilmastolliset olosuhteet, aallot ja virtaukset sekä vulkaaninen aktiivisuus. Resursseja ovat muun muassa auringon säteily, ilmakehän kaasut (erityisesti happi ja hiilidioksidi), vesi ja ravinteet. ==Katso myös== * Bioottiset ympäristötekijät == Lähteet == * Luokka:Ekologia it:Fattori ambientali#Fattori abiotici ru:Экологические факторы#По происхождению
Luettelo Afganistanin kaupungeista

Tämä on vajaa luettelo Afganistanissa sijaitsevista kaupungeista. Kaupunkien väkiluvut on määritetty varsinaisessa väestönlaskennassa viimeksi vuonna 1976. 2010-luvulla YK on määrittänyt satelliittikuvien avulla kaupunkialueiden asuinrakennusten määrän. Yhdessä rakennuksessa arvioidaan asuvan keskimäärin 7-9 henkeä. Kaupunkiväestön määrä kasvaa nopeasti. 34:stä maakuntien pääkaupungista Kabul on omassa kokoluokassaan, neljää muuta voidaan sanoa alueellisiksi keskuksiksi maan eri osissa, kahdeksan on kaupan ja liikenteen risteyspaikkoja, 14 oman maakuntansa keskuksia kun taas viimeiset seitsemän ovat lähinnä kylämäisiä taajamia. Näissä 34 maakunnan pääkaupungissa asuu yhteensä noin kahdeksan miljoonaa afganistanilaista, noin kolmannes koko maan väestöstä. Määrän arvioidaan kaksinkertaistuvan vuosina 2015-2050. == Pääkaupunki == * Kabul == Alueelliset keskukset == *Herat *Mazar-e-Sharif *Kandahar *Jalalabad == Kauppa- ja risteyspaikkoja == * Lashkargah *Qunduz (Kondoz, Kunduz) * Taloqan * Pol-e Khomri * Sheberghan * Zaranj * Meimana * Ghazni == Muita kaupunkeja == *Baghlan *Balkh (Balh, Balkhi) *Bamiyan == Lähteet == == Aiheesta muualla == * Afganistanin kaupungit
Rovasti

Rovasti (lyhenne rov., ’pappien esimies’ < ’esimies’) on kirkollinen arvonimi. ==Suomen evankelis-luterilainen kirkko== Suomen evankelis-luterilaisessa kirkossa piispa voi myöntää rovastin arvonimen kirkollisessa työssä erityisesti ansioituneelle papille. Piispainkokous on 14.9.2004 antanut suosituksen arvonimen myöntämisestä. Suosituksen mukaan arvonimiä tulisi myöntää yksi kappale hiippakunnan 30 äänioikeutettua pappia kohti neljässä vuodessa (papilla ei ole äänioikeutta hiippakunnallisissa vaaleissa eroamisiän jälkeen tai mikäli hän ei toimi papillisessa tehtävässä). Lisäksi papin tulisi olla vähintään 50 vuoden ikäinen. Arvonimeä ei myönnetä teologian tohtorille. Suosituksen mukaan piispa voi myöntää arvonimen lääninrovastille sen jälkeen kun hänen tehtävänsä lääninrovastin virassa lakkaa. Rovastin arvoa ei tule sotkea lääninrovastin eikä tuomiorovastin virkoihin. Nykyinen lääninrovastin virka juontuu rovastin alkuperäisestä merkityksestä piispan apulaisena.Vantaanlauri Pappisoikeuden menettänyt säilyttää rovastin arvonimen.Kotimaa24.fi Rovastin arvonimi säilyy. Kotimaa ==Ortodoksinen kirkko== Ortodoksisessa kirkossa rovastin arvo (, ’ensimmäinen pappi’) voidaan myöntää papille, joka on palvellut pitkään menestyksellisesti ja nuhteettomasti. Se annetaan yleensä pitkään palvelleelle kirkkoherralle. Ortodoksisessa kirkossa rovastin arvon voi saada myös teologian tohtori. Pappismunkeilla vastaava arvo on arkkimandriitta.Ortodoksinen sanasto. ==Katso myös== * Monsignore ==Lähteet== == Aiheesta muualla == Luokka:Suomalaiset arvonimet Luokka:Seulonnan keskeiset artikkelit
Noboru Takeshita

Noboru Takeshita (, 26. helmikuuta 1924 – 19. kesäkuuta 2000) oli japanilainen poliitikko ja Japanin 74. pääministeri 6. marraskuuta 1987 – 3. kesäkuuta 1989. Takashitaa syytettiin "siltarumpupolitiikasta" eli julkisten hankkeiden junailemisesta omaan vaalipiiriin oman kannatuksen varmistamiseksi, Häntä syytettiin myös sisäpiirikaupoista ja korruptiosta, mutta mitään syytteitä ei saatu todistettua ja Takeshita säilytti asemansa puolueen kärkipaikoilla loppuun asti.Japanese kingmaker dies BBC 2000 == Lähteet == == Aiheesta muualla == Luokka:Japanin pääministerit Luokka:Japanin valtiovarainministerit Luokka:Vuonna 1924 syntyneet Luokka:Vuonna 2000 kuolleet
Luettelo Albanian kaupungeista

Tämä on luettelo Albaniassa sijaitsevista kaupungeista. == Aakkosjärjestyksessä == *Bajram Curri *Ballsh *Berat *Bilisht *Borshi *Bulqizë *Burrel *Cërrik *Çorovodë *Delvinë *Divjak *Durrës *Elbasan *Ersekë *Fier *Fushë-Krujë *Gjirokastër *Gramsh *Has *Himarë *Kamzë *Kavajë *Këlcyrë *Klos *Koplik *Korçë *Krujë *Krumë *Kuçovë *Kukës *Laç *Lezhë *Librazhd *Lushnjë *Maliq *Mamurras *Mavrovë *Memaliaj *Patos *Peqin *Peshkopi *Përmet *Pogradec *Poliçan *Pukë *Rrëshen *Rrogozhinë *Roskovec *Sarandë *Selenicë *Shëngjin *Shijak *Shkodër *Tepelenë *Tirana *Tropojë *Valbonë *Vlorë == Suurimmat kaupungit == Vuonna 2011 suurimmat kaupungit olivat #Tirana #Durrës #Vlorë #Elbasan #Shkodër #Fier #Korçë #Berat == Lähteet == * Albanian kaupungit
Luettelo Algerian kaupungeista

== Suurimmat kaupungit == # Kaupunki Arabiaksi Väestö (2008) Maakunta 01 Alger الجزائر align="center" Alger 02 Oran وهران align="center" Oran 03 Constantine قسنطينة align="center" Constantine 04 Batna باتنة align="center" Batna 05 Djelfa الجلفة align="center" Djelfa 06 Sétif سطيف align="center" Sétif 07 Annaba عنابة align="center" Annaba 08 Sidi Bel Abbès سيدي بلعباس align="center" Sidi Bel Abbès 09 Biskra بسكرة align="center" Biskra 10 Tiaret تيارت align="center" Tiaret 11 Tébessa تبسة align="center" Tébessa 12 Chlef الشلف align="center" Chlef 13 Béjaïa بجاية align="center" Béjaïa 14 Bordj Bou Arreridj برج بوعريريج align="center" Bordj Bou Arreridj 15 Béchar بشار align="center" Béchar 16 Skikda سكيكدة align="center" Skikda 17 Blida البليدة align="center" Blida 18 M’Sila المسيلة align="center" M’Sila 19 Souk Ahras سوق أهراس align="center" Souk Ahras 20 El Eulma العلمة align="center" Sétif 21 Mostaganem مستغانم align="center" Mostaganem 22 Laghouat الأغواط align="center" Laghouat 23 Tlemcen تلمسان align="center" Tlemcen 24 Médéa المدية align="center" Médéa 25 Tizi Ouzou تيزي وزو align="center" Tizi Ouzou 26 Jijel جيجل align="center" Jijel 27 El Oued الوادي align="center" El Oued 28 Ouargla ورقلة align="center" Ouargla 29 Relizane غليزان align="center" Relizane 30 Saïda سعيدة align="center" Saïda 31 Bou Saâda بوسعادة align="center" M’Sila 32 Guelma قالمة align="center" Guelma 33 Aïn Beïda عين البيضاء align="center" Oum el Bouaghi 34 Maghnia مغنية align="center" Tlemcen 35 Mascara معسكر align="center" Mascara 36 Khenchela خنشلة align="center" Khenchela 37 Barika بريكة align="center" Batna 38 Messaad مسعد align="center" Djelfa 39 Aflou آفلو align="center" Laghouat 40 Aïn Oussara عين وسارة align="center" Djelfa == Aakkosellinen luettelo Algeriassa sijaitsevista kaupungeista == *Alger *Annaba *Batna *Bechar *Bejaia *Beni Abbes *Biskra *Blida *Bordj Bou Arreridj *Bouira *Boumerdes *Cherchel *Constantine *Dellys *Djelfa *El Oued *Ghardaia *Médéa *Mostaganem *Oran *Reggane *Relizane *Saïda *Setif *Sidi Bel Abbes *Skikda *Tamanrasset *Tebessa *Tiaret *Tindouf *Tipasa *Tizi-Ouzou *Tlemcen == Lähteet == * Algerian kaupungit
Luettelo Andorran kaupungeista

thumb|Andorra la Vella. Tämä on luettelo Andorrassa sijaitsevista kaupungeista. * Andorra la Vella * Canillo * Encamp * Escaldes-Engordany (Les Escaldes) * La Massana * Ordino * Sant Julià de Lòria * Andorran kaupungit
Polykarbonaatti

Polykarbonaatit (PC) ovat yksi termoplastisten polymeerien ryhmä. Polykarbonaateissa monomeerit liittyvät yhteen karbonaattiryhmillä (-O-CO-O-). Polykarbonaatin CAS-numero on 25037-45-0. Polykarbonaatti-muovien merkittävin ominaisuus on niiden iskunkestävyys. Polykarbonaateista valmistetaan muun muassa CD-levyjä, kypäriä, iskunkestävää läpinäkyvää muovia, matkapuhelinten näyttöjä, suojalasien linssejä ja aikaisemmin myös armeijan muovisia lautasia. Polykarbonaattien toinen hyvä ominaisuus on niiden helppo työstettävyys: Polykarbonaattilevyä voidaan särmätä yli 90-asteen kulmiin, kuten useimpia muitakin teknisiä muoveja. Yksi polykarbonaatin erityisominaisuus kuitenkin on, että sitä voidaan taittaa myös lämmittämättä. Materiaalia voidaan sahata muotoon ja sen reunoihin voidaan porata reikiä, ilman että levy vaurioituu työstövaiheessa. Tästä syystä sen käyttö on usein järkevämpää kuin PMMA- pleksin, jos käyttökohteen tarkoitus ja arvo muuten puoltavat kalliimman muovin valintaa. Polykarbonaattien huono ominaisuus on niiden heikko liuottimien kestävyys. Polykarbonaatti liukenee orgaanisiin liuottimiin ja sillä on heikko amiinien, ammoniakin ja lipeän kesto. Liuottimet liuottavat muovin pintaa ja voivat samalla pilata iskunkestävyyden. Polykarbonaattien lämmönkestävyys on lasiin verrattuna alhainen, mutta kuitenkin yleensä parempi kuin muissa muovilaaduissa. Polykarbonaattia valmistetaan karboksyloimalla polyoleja fosgeenilla, jolloin muodostuu karbonaattiesteriketju. Tyypillinen polyoli on bisfenoli A, mutta myös esim. lineaarisia dialkoholeja käytetään. Bisfenoli A:n takia Euroopan unioni on kieltänyt polykarbonaateista valmistetut tuttipullot.http://yle.fi/uutiset/kotimaa/2011/03/eu- direktiivi_sallii_edelleen_muoviset_tuttipullot_2401399.html Yle Uutiset, luettu 2.3.2011 == Lähteet == == Aiheesta muualla == *Valuatlas: Polykarbonaatti (PC),Sanna Nykänen, Tampereen teknillinen yliopisto (pdf) *The University of Southern Mississippi, Polymer Science Learning Center: Polycarbonates *PlasticsEurope: Polycarbonate (PC) *Independent Chemical Information Service (ICIS): Polycarbonate CAS No: 25037-45-0 Luokka:Polymeerit Luokka:Muovit Luokka:Rakennusmateriaalit Luokka:Seulonnan keskeiset artikkelit
Luettelo Angolan kaupungeista

Tämä on luettelo Angolassa sijaitsevista kaupungeista. *Benguela *Caála *Cabinda *Caxito *Chissamba *Huambo *Kuito *Lobito *Luanda *Lubango *Malange *M'banza-Kongo *Menenongue *Namibe *Saurimo *Soyo *Sumbe *Lucapa *Uíge *Waku- Kungo * Angolan kaupungit
Luettelo Antigua ja Barbudan kaupungeista

Tämä on luettelo Antigua ja Barbudalla sijaitsevista kaupungeista. * All Saints * Bolands * Carlisle * Cedar Grove * Codrington * Dickenson Bay * English Harbour * Falmouth * Freetown * Jennings * Liberta * Old Road * Parham * St. John’s * Swetes * Willikies Luokka:Antigua ja Barbudan maantiede Antiguan ja Barbudan kaupungit
Jangtse

Jangtse () on Aasian pisin ja maailman kolmanneksi pisin joki Niilin ja Amazonin jälkeen. Kiinassa joesta käytetään nimeä Changjiang (長江, ), ja tätä nimeä käytetään myös useissa nykyaikaisissa kartoissa muualla maailmassa. Nimen hanzi-merkit tarkoittavat kirjaimellisesti ’pitkää jokea’. Jangtse laskee Itä-Kiinan mereen Shanghain pohjoispuolella. Joki on tunnettu suomeksi aiemmin myös nimellä Sininen joki. Jangtsen pituus on noin 6 300 kilometriä. Valtamerialukset voivat nousta jokea tuhannen kilometrin matkan ja pienemmät laivat 1 600 kilometriä. Shangain lisäksi muita merkittäviä jokivarren kaupunkeja ovat Chongqing, Wuhan ja Nanjing. Jangtse on erittäin merkittävä joki Kiinan tavaraliikenteessä. Joen suistoalueelle sijoittui vuonna 2011 yksitoista maan 26:sta yli 100 miljoonan tonnin vuosirahtiin yltävästä maailmanluokan suursatamasta. Jokea on perinteisesti pidetty Etelä- ja Pohjois-Kiinan välisenä rajana. Jangtsen vuosittain levittämä hedelmällinen liete on ensiarvoisen tärkeää Jiangsun provinssin riisinviljelylle. Jangtsen tulviminen on ollut alueella suuri ongelma. Edellisen kerran joki tulvi vuonna 1998, mutta paljon tuhoisampi oli vuoden 1954 tulva, jolloin kuoli yli 30 000 ihmistä. Vakavia tulvia on sattunut myös vuosina 1911 (100 000 kuollutta), 1931 (145 000 kuollutta) ja 1935 (142 000 kuollutta). Yichangiin Hubein maakuntaan rakennettu Kolmen rotkon pato on vähentänyt tulvimista huomattavasti ja helpottanut alueen sähköntuotantoa, tosin monien veden alle pysyvästi jääneiden kaupunkien ja ympäristölle aiheutuvien vakavien haittojen kustannuksella. Jangtsejoen vesistön ja samalla koko Kiinan suurimmat makeanveden järvet ovat Poyangjärvi ja Dongtingjärvi. Osa Jangtsen sivujoista laskee pääuomaan näiden järvien kautta, mutta etenkin Jangtsejoen tulviessa vettä virtaa myös järviin päin. ==Keskeisiä sivujokia== Ganrivermap.png| Poyangjärvi ja Ganjoki Jiangxin maakunnassa. Hanshuirivermap.png|Hanjoki Hubein maakunnassa. Dongtingriversmap.png|Dongtingjärvi ja Yuanjoki, Zijoki, Lishuijoki (Lijoki) ja Xiangjoki Hunanin maakunnassa. Wujiangrivermap.png|Wujoki Guizhoussa. Jialingrivermap.png|Jialingjoki itäisessä Sichuanissa ja Chongqingissa. Min sichuan rivermap.png|Minjoki Sichuanin keskiosissa. Yalongrivermap.png|Yalongjoki läntisessä Sichuanissa. ==Kuvia== Cn1202-03.jpg|Jangtsen ensimmäinen 180 asteen mutka Yunnanin Shigussa. Kuimen gate.jpg|Kuimen-portti Qutangin rotkoon. Dreischluchtendamm hauptwall 2006.jpg|Kolmen rotkon pato (2006). ==Katso myös== *Kiinanjokidelfiini == Lähteet == ==Aiheesta muualla== *Yangze River Basin Study (PDF) *Jangtsekiang (Pieni Tietosanakirja) Luokka:Kiinan joet * Luokka:Seulonnan keskeiset artikkelit
Korinna

Korinna (, ; 500–400-luku eaa.) oli antiikin kreikkalainen lyyrinen runoilijatar, joka oli kotoisin Boiotian Tanagrasta. Hänet muistetaan Pindaroksen opettajana. == Elämä == Korinna vaikutti ainakin arkaaisen kauden lopulla 490-luvulla eaa. Eräiden tietojen mukaan hänen isänsä olisi ollut Akhelodoros ja äiti Prokratia. Korinnan lisänimeksi mainitaan Myia (”Kärpänen”). Koska Korinna toimi pitkään Thebassa, häntä kutsutaan joskus thebalaiseksi. Samoin arvellaan, että Sudan mainitsema runoilijatar Korinna tai Myia Thespiailainen olisi sama henkilö.Suda, . Korinna oli Pindaroksen aikalainen, ja hänen kerrotaan toimineen tämän kuuluisan runoilijan opettajana.Plutarkhos: Ovatko ateenalaiset maineikkaampia sodassa kuin viisaudessa (De gloria Atheniensium) IV s. 348a. Korinnan kerrotaan voittaneen Pindaroksen julkisissa runokilpailuissa Thebassa. Aelianuksen mukaan hän voitti Pindaroksen viisi kertaa.Aelianus: Varia historia 13.25. Pausanias puolestaan mainitsee vain yhden voiton, ja sanoo nähneensä Tanagrassa Korinnan kuvan, jossa tämä oli kuvattu sitomassa hiuksiaan. Pausaniaan mukaan voitto oli paitsi Korinnan runoilijanlahjojen myös hänen kauneutensa ja hänen käyttämänsä aiolialaisen murteen ansiota.Pausanias: Kreikan kuvaus 9.22.3. Myöhempinä aikoina, kun Pindaroksen maine oli jo vakiintunut, Korinna syytti Myrtistä siitä, että tämä oli osallistunut samanlaiseen kilpailuun Pindarosta vastaan. Myöhemmin Korinnalle pystyttiin patsaita useisiin kaupunkeihin eri puolilla Kreikkaa, ja hänet luettiin merkittävimmäksi yhdeksästä ”lyyrisestä muusasta” eli naispuolisesta runoilijasta. == Runous == Korinnan tuotanto oli pääasiassa lyyristä runoutta, ja koostui kuorolyriikasta, lyyrisistä noomeista (nomos), parthenion-hymneistä, epigrammeista sekä rakkausaiheisista ja herooisista runoista. Viimeksi mainittujen joukkoon lukeutuivat muun muassa runot Iolaos ja Seitsemän Thebaa vastaan. Myöhemmin Korinnan runot oli koottu viideksi kirjaksi. Nykyaikaan hänen teoksistaan on säilynyt ainoastaan katkelmia. Korinnan käyttämässä aiolialaisessa murteessa oli monia boiotialaisia erityispiirteitä, samalla kun hänen runoissaan oli paljon viittauksia paikallisiin asioihin. Näin hänen arvellaan tarkoittaneen runonsa ennen kaikkea boiotialaisille kuulijoille.Pausanias: Kreikan kuvaus 9.20.1; Stefanos Byzantionlainen: Ethnika, ; Skolia Apollonios Rhodoslaisen Argonautikaan 2.1177; Eustathios: Kommentaari Odysseiaan (Ad Odysseum) vol. I s. 215. 2, 376. 10, Kommentaari Iliaaseen (Ad Iliad) vol. II s. 364. 22, ed. Lips.; Wolf. == Lähteet == == Kirjallisuutta == * == Aiheesta muualla == * Luokka:Antiikin kreikkalaiset lyyriset runoilijat
Raattama

Raattama, entinen Kyrö, on Kittilän kunnassa sijaitseva noin 120 asukkaan kylä. Raattama sijaitsee Pallastunturin vieressä, Ounasjoen varrella. Raattamasta on matkaa Kittilän keskustaan noin 75 kilometriä. Kylän pääelinkeinot ovat poronhoito, matkailu ja palveluelinkeinot. Raattama on ainoita kyliä, joilla on omistuksia Pallas-Yllästunturin kansallispuistossa. == Lähteet == == Aiheesta muualla == * Kylän kotisivut Luokka:Kittilän kylät
Efori

Eforit () eli ”tarkastajat” olivat virkamiehiä antiikin Spartassa. Vuosittain kansankokous eli apella nimitti viisi eforia, joiden tehtävä oli ennen kaikkea estää kaikki valtiomuodon muutokset ja valvoa hallitsevan yhteiskuntaluokan, eli spartalaisten, etuoikeuksia kuninkaita, perioikkeja ja helootteja vastaan. Eforit vastasivat apellan koollekutsumisesta, johtamisesta ja päätösten toimeenpanosta. He valvoivat myös kuninkaiden ja virkakoneiston toimintaa. Eforit päättivät verotuksesta, ulkopolitiikasta ja nuorten miesten sotilaskoulutuksesta. Eforit toimivat myös tuomareina. Vuoden kestäneen virkakautensa jälkeen eforin oli tehtävä kansalle tili toimistaan. Helootin efori sai ilman muuta surmata. Kuningas Kleomenes III lakkautti viran vuonna 226 eaa. ja surmautti silloiset eforit. Makedonian kuningas Antigonos III palautti viran käyttöön. Virka säilyi vielä 100-luvulle. == Lähteet == Luokka:Sparta
Kratippos Ateenalainen

Kratippos (, ; n. 375 eaa.) oli antiikin kreikkalainen historioitsija, joka oli kotoisin Ateenasta. Antiikin kirjallisuudessa on ainoastaan kolme tai neljä viittausta Kratippokseen. Hän on merkittävä lähinnä siksi, että useat tutkijat ovat identifioineet hänet laajan Oksyrhynkhoksesta löydetyn historiallisen teoksen, Hellenica Oxyrhynchuksen, kirjoittajaksi. Plutarkhoksen teoksesta Ovatko ateenalaiset maineikkaampia sodassa kuin viisaudessa (De gloria Atheniensium) voidaan päätellä, että hän oli ateenalainen, ja että hän eli Thukydideen ja Ksenofonin välisenä aikana. Hänen teoksensa jatkoi Thukydideen kerrontaa, alkaen siitä mihin tämä oli lopettanut Peloponnesolaissotansa (411 eaa.) ja päättyen Knidoksen taisteluun (394 eaa.). Luokka:Antiikin kreikkalaiset historioitsijat
Kärsä

Kärsäksi kutsutaan eläinkunnassa mm. norsun, tapiirin, muurahaiskarhun sekä sian nenää ja ylähuulta vastaavaa elintä. Termillä voidaan kuvata myös muita anatomisesti varsin erilaisia rakenteita, esimerkiksi joidenkin hyönteisten imukärsää tai kotiloiden kärsää. Norsun luuton kärsä koostuu 40 000 – 80 000 lihaksesta. Norsu voi käyttää kärsäänsä esineiden manipulointiin. Sian kärsä on kehittynyt pystypintaiseksi, lyhyeksi elimeksi jota sika käyttää tuntoelimenä maata tonkiessaan sekä hengitysilman lämmittämiseen ja epäpuhtauksien poistoon. Luokka:Eläinten anatomia Luokka:Nenä
Kuono

Kuonoksi kutsutaan eläinkunnassa useiden eläinlajien nenää ja suuta ympäröivää naaman suippoa alaosaa. Kuono on esimerkiksi koiralla ja kissalla. Koiran ja kissan nenää vastaavan osan nimitys on kirsu. Joidenkin eläinten, kuten hevosen, kuonosta käytetään nimeä turpa. Luokka:Eläinten anatomia Luokka:Pää
Varsa

Varsa on hevosen tai muun hevoseläimen poikanen. Varsaksi kutsutaan useimmiten hevosia, jotka eivät ole vielä saavuttaneet sukukypsyyttä. Yleensä varsat syntyvät yöllä tai aamuyöstä. Normaalisti varsominen sujuu nopeasti. Varsa nousee jo muutaman tunnin sisällä syntymästään jaloilleen imemään emänsä maitoa ja liikkumaan, joskus nopeamminkin. Varsan jalat, silmät ja korvat ovat lähes samankokoiset kuin aikuisena. Varsa oppii liikkumaan ketterästi ja nopeasti muutamassa tunnissa ja pystyy seuraamaan emäänsä myös täydessä vauhdissa. Varsat imevät melko pitkään emänsä maitoa (noin vajaan kuukauden) ennen kuin alkavat edes maistella muuta ravintoa. Ensimmäisten elinpäivien aikana maito on erityisen tärkeää ternimaitoa. Se sisältää varsalle tärkeitä vasta-aineita, jotka suojaavat sitä sairauksilta ja tulehduksilta. Jos varsa syntyy villihevoslaumaan kovin heikkona tai sairaana eikä kykene seuraamaan emäänsä, lauman ori tai joskus emätamma itsekin saattaa surmata varsan, jotta lauma pystyy liikkumaan ripeästi. Ihmisten hoidossa olevan tamman varsa pyritään yleensä vieroittamaan emästään mahdollisimman myöhään, aikaisintaan noin puolen vuoden iässä. Jos varsa saa olla emänsä seurassa vapaasti eikä ihminen vieroita sitä, se saattaa jatkaa emänsä imemistä tämän seuraavankin varsan synnyttyä ja voi maistella maitoa satunnaisesti muutaman vuoden ikään saakka. Varsan koulutus ajoon voi alkaa rodusta riippuen noin kaksivuotiaana ja ratsuksi noin kolmevuotiaana. Jo paljon aikaisemmin useimmat varsat totutetaan riimuun ja muihin varusteisiin, kosketteluun, jalkojen nosteluun, taluttamiseen ja muuhun käsittelyyn. Täysikasvuisiksi hevoset tulevat rodusta ja yksilöstä riippuen 4–6 vuoden iässä. ==Katso myös== *Varsominen Luokka:Hevoseläimet Luokka:Hevonen
Via Dolorosa

Via Dolorosa (latinaa, suomeksi "Kärsimysten tie") on katu Jerusalemin vanhassa kaupungissa. Perimätiedon mukaan se on reitti, jota pitkin Jeesus vietiin ristiinnaulittavaksi. Via Dolorosan varrella on yhdeksän neljästätoista kärsimysnäytelmäkulkueen pysähdyspaikasta. Viimeiset viisi pysähdyspaikkaa ovat kirkon sisällä. Via Dolorosa on pyhiinvaelluskohde. Nykyisin sen varrella on mm. Hautakirkko, Abessinialainen luostari ja Koptilainen patriarkaatti sekä osia Hadrianuksen pystyttämästä riemukaaresta.Via Dolorosa, Jerusalem Sacred destinations Pääsiäisenä järjestettäviä kulkueita, jotka esittävät katkelmia pääsiäisen ajan tapahtumista Raamatun mukaan, kutsutaan usein nimillä Ristin tie tai Via Dolorosa.Riihisaaren pääsiäinen: Via Dolorosa 6.-8.4. SavonlinnaVia Dolorosa LiminkaVia Dolorosa - Kristuksen kärsimystie Tampere == Lähteet == == Aiheesta muualla == Luokka:Israelin kadut Luokka:Jerusalem Luokka:Kristuksen kärsimyshistoria Luokka:Raamatun paikat Luokka:Seulonnan keskeiset artikkelit
Olkalihas (täsmennyssivu)

Olkalihas viittaa seuraaviin lihaksiin: * olkalihas (musculus brachialis) * hauislihas eli kaksipäinen olkalihas (m. biceps brachii) * kolmipäinen hartialihas eli olkapäälihas (m. deltoideus) * kolmipäinen olkalihas eli ojentajalihas (m. triceps brachii) * olka-värttinäluulihas (m. brachioradialis).
2050-luku

__NOTOC__ 2050-luku on tuleva vuosikymmen, joka alkaa 1. tammikuuta 2050 ja päättyy 31. joulukuuta 2059. Vuosikymmen on 2000-luvun kuudes vuosikymmen. == Ennustettuja tapahtumia == ==== 2050 ==== * Venäjän vuokrasopimus Baikonurin avaruuskeskuksesta Kazakstanissa päättyy. * Nigerian ennustetaan kasvavan Yhdysvaltojen ohi maailman kolmanneksi väkirikkaimmaksi maaksi vuoteen 2050 mennessä. Suurin vaikuttava tekijä tähän on Nigerian ja koko Afrikan erittäin korkea syntyvyys.Nigeria ohittaa Yhdysvallat - Maailman Kuvalehti *Tiitisen listan salassapitoaika umpeutuu ==== 2058 ==== * The Beatlesin koko tuotannon tekijänoikeudet ovat rauenneet. == Viittauksia fiktiossa == ==== 2052 ==== * Deus Ex -tietokonepeli sijoittuu tähän vuoteen. ==== 2053 ==== * Elokuvan Star Trek – ensimmäinen yhteys mukaan kolmas maailmansota päättyy tänä vuonna. == Lähteet == *
Kruunu

Kruunu tarkoittaa seuraavia asioita: Yleismerkitykset: * kruunu, hallitsijoiden käyttämä valtaa symboloiva päähine * kruunu, hallitsijan asema, esimerkiksi Englannin kruunu siirtyi Stuarteille * kruunu, etenkin aiemmin valtiovallan nimitys, esimerkiksi kruunun maat * kruunu, hampaan näkyvän osan korvaava proteesi * kruunu, valaisintyyppi, yleensä yhdyssanoina kuten kattokruunu, kristallikruunu * kruunu eli kruuna, kolikon tunnuspuoli, jossa on vaakuna, hallitsijan kuva tai muu tunnus, mutta ei arvomerkintää; nykyään eurokolikon kansallinen puoli. (Vastakohta: klaava) * Pohjan kruunu (Corona borealis), tähdistö * Etelän kruunu (Corona australis), tähdistö Rahayksiköt useassa maassa: * Kruunu (), Britanniassa käytetty kolikko * Ruotsin kruunu, Ruotsin rahayksikkö * Norjan kruunu, Norjan rahayksikkö * Tanskan kruunu, Tanskan rahayksikkö * Islannin kruunu, Islannin rahayksikkö * Tšekin kruunu eli koruna, Tšekin rahayksikkö * Tšekkoslovakian koruna, entisen Tšekkoslovakian rahayksikkö * Slovakian kruunu eli koruna, Slovakian entinen rahayksikkö * Viron kruunu, Viron entinen rahayksikkö Muita merkityksiä: * Kruunu, Mustan kuun lapset -yhtyeen albumi vuodelta 2021 * Kruunu, kello- ja korumuseo Espoon Tapiolassa. ==Samankaltaisia sanoja== *Korona (lat corona) on myöhempi lainasana samasta kantasanasta kuin kruunukin. Suomessa sillä ei tarkoiteta päähinettä vaan joitakin ilmiöitä, joita verrataan kruunuun.
Entiteetti

Entiteetti () on kirjaimellisesti tulkittuna sama kuin olio (lat. ens, oleva). Entiteettiä on käytetty myös oliota yleisempänä käsitteenä, jonka ajatellaan sisältävän olioiden lisäksi muun muassa oliojoukot ja olioiden ominaisuudet. Tällöin käsite soveltuisi kaikkeen, minkä olemassaolo oletetaan jossain ontologiassa. Entiteetin olemassaolon ei tarvitse olla aineellista.Lowe, E. J.: ”Things”, teoksessa Esimerkiksi lukuja voidaan sanoa aritmeettisiksi entiteeteiksi. == Entiteettien jaottelu == Entiteetit voidaan jakaa kategorioihin eli entiteettiluokkiin. Tällaisiksi on ehdotettu esimerkiksi seuraavia: oliot (substanssit), ominaisuudet, suhteet, väittämät, tosiasiat, tapahtumat, luvut, lait, joukot ja lajit. Entiteettiluokkia voidaan jaotella edelleen monella eri tavalla: * Universaalit ja partikulaarit entiteetit * Konkreettiset ja abstraktit entiteetit (katso: abstrakti olio) * Materiaaliset ja ei-materiaaliset entiteetit * Episteemiset ja ei-episteemiset entiteetit (kokemuksesta ja ymmärryksestä riippuvat/riippumattomat entiteetit) Jaottelut eivät ole toisensa poissulkevia, joten yksi entiteetti voi olla esimerkiksi materiaalinen konkreettinen partikulaari (kuten atomi) tai episteeminen ei- materiaalinen abstrakti universaali (mikä kuvaa G. W. F. Hegelin absoluuttisen idealismin entiteettejä). == Teoreettiset entiteetit == Teoreettisilla entiteeteillä tarkoitetaan havaitsemattomia entiteettejä, joihin tieteellisissä teorioissa esiintyvät teoreettiset termit viittaavat. Esimerkkejä tällaisista teoreettisista termeistä ovat ”elektroni” ja ”kvantti”. Tieteellisen realismin mukaan teoreettisia entiteettejä on olemassa, instrumentalismin mukaan niitä ei tarvitse ottaa ontologisesti vakavasti.Juti 2001, s. 378, 384. == Poliittiset entiteetit == Bosnia ja Hertsegovinan valtio muodostuu kahdesta poliittisesta entiteetistä, Bosnia ja Hertsegovinan federaatiosta ja Serbitasavallasta, jotka siis eivät ole sanan varsinaisessa merkityksessä osavaltiota, valtioita, jne. == Lähteet == Luokka:Filosofian termit Luokka:Ontologia Luokka:Seulonnan keskeiset artikkelit cs:Entita ja:物
Eforos Kymeläinen

Eforos Kymeläinen (, ; n. 400-330 eaa.) oli antiikin kreikkalainen historioitsija. Hän oli kotoisin Kymestä, Aioliista, Vähästä-Aasiasta. == Elämä == Eferos oli yhdessä historioitsija Theopompoksen kanssa Isokrateen oppilas. Hän opiskeli tämän alaisuudessa retoriikkaa. Hän ei kuitenkaan vaikuta olleen kovin menestyksekäs puhetaidossa, ja kerrotaan, että hän aloitti kirjallisuuden ja historian opiskelun Isokrateen itsensä suosituksesta. Hänen elämästään ei tiedetä paljon muuta, paitsi Plutarkhoksen maininta siitä, että hän kieltäytyi kutsusta vierailla Aleksanteri Suuren hovissa. == Teokset == Eforos kirjoitti 29 kirjaa käsittävän ensimmäisen maailman historian. Se alkoi herakleidien paluusta Peloponnesokselle, joka oli ensimmäinen todistettu historiallinen tapahtuma. Hänen poikansa Demofilos muokkasi teosta myöhemmin ja lisäsi siihen 30:nnen kirjan. Se sisälsi selonteon Ateenan ja Spartan välisistä sodista ja päättyi siihen, kun Makedonian Filippos II valloitti Perinthoksen vuonna 340 eaa. Teoksen jokainen kirja oli itsenäinen, ja sisälsi otsikon ja johdannon. Eforos käytti lähteitä hyväkseen kriittisesti, ja hänen teostaan luettiin ja ylistettiin paljon. Diodoros Sisilialainen ja muut myöhemmät historioitsijat käyttivät sitä hyväkseen laajalti. Strabon laittaa paljon painoa hänen tekemilleen maantieteellisille tutkimuksille, ja ylistää häntä ensimmäisenä, joka erotti historialliset asiat pelkistä maantieteen kuvauksista. Geografikassaan Strabon lainaa Eforosta kertoessaan kreetalaisten täysi-ikäistymiseen liittyvistä rituaaleista, jotka liittyvät Zeuksen ja Ganymedeen myyttiin. Polybios kehuu hänen tietämystään merisodankäynnistä, mutta pilkkaa hänen kuvauksiaan Leuktran (371 eaa.) ja Mantineian (362 eaa.) taisteluista sanoen, että hän on täysin tietämätön maalla käydyn sodan luonteesta. Häntä on ylistetty myös siitä, että hän veti tiukan rajan myyttisten ja historiallisten asioiden välille. Hän ymmärsi myös, että vaikka ylenpalttiset yksityiskohdat lisäävätkin kerronnan tehoa, ne myös saattavat kerrotut historialliset tosiasiat epäilyksen alaisiksi. Hän kuitenkin uhrasi totuuden usein retorisille ilmaisuille. Dionysios Halikarnassoslaisen mukaan hän ja Theopompos olivat kuitenkin ainoat historioitsijat, joiden kieli oli täsmällistä ja viimeisteltyä. Muita hänen nimiinsä laitettuja teoksia ovat: * Tutkielma keksinnöistä * Hyvien ja pahojen asioiden kunnioittamisesta * Huomionarvoisista asioista eri maissa * Tutkielma maastani, Kymen historiasta * Essee tyylistä, Eforoksen ainoa retorinen teos, jonka reetori Theon mainitsee ==Lähteet== Luokka:Antiikin kreikkalaiset historioitsijat
Joulukalenteri

Joulukalenteri eli adventtikalenteri on adventin aikaan eli joulun odotukseen liittyvä esine, jonka avulla lasketaan päiviä jouluun. Joulukalenteri on usein koriste-esine, ja siihen kuuluu usein päivittäinen yllätys esimerkiksi pahvisen kalenterin kuvan täydentymisen tai pienen lahjan muodossa. Joulukalenterissa on 24 luukkua tai taskua, joita avataan yksi kerrallaan joka päivä joulukuun 1. päivästä jouluaattoon. Joulukalenterin variaatio adventtikalenteri alkaa yleensä ensimmäisestä adventtisunnuntaista, joten joinakin vuosina ensimmäiset luukut ovat jo marraskuun puolella. Aikaisintaan ensimmäinen adventti on 27. marraskuuta, joten sellaisina vuosina luukkuja on 28. Joulukalenteri on usein pahvinen kuva, jossa on jokaista päivää kohden avattava luukku, jonka takaa löytyy pieni kuva, ja usein myös esimerkiksi makeinen tai pieni lelu. Kaupallisia versioita kalenterista on lukemattomia. Ensimmäiset suklaakalenterit tulivat Saksassa markkinoille vuonna 1958. == Historia == Adventtikalenterin ajatus syntyi Saksassa 1800-luvun lopulla, kun lapset piirsivät jouluaiheisia kuvia, joita oli samalla paperiarkilla 24 kappaletta. Noita piirustuksia ripustettiin eri puolille kotia. 1880-luvulla erään saksalaisen pastorin vaimo teki kärsimättömälle pojalleen ns. joululaatikoita, joita oli jokaiselle joulunajan päivälle. Niissä oli sisällä keksejä, joita poika sai syödä yhden päivässä. Noin vuonna 1903 tai 1904 Gerhard Lang, joka oli osakas müncheniläisessä yhtiössä Reichhold & Lang, tuotti ensimmäiset painetut, kuvitetut kalenterit. Vuonna 1921 Lang keksi laittaa painettuun kalenteriin luukut. Sen ansiosta häntä pidetään joulukalenterin keksijänä. Vuonna 1945 saksalaisen Richard Sellmerin yhtiö ryhtyi painamaan joulukalentereita massatuontantona. Adventtikalenterin toivat Suomeen partiolaiset, jotka edelleen myyvät kalentereita toimintansa rahoittamiseksi.Partiolaisten adventtikalenteri Partiolaiset Tessi Fazer näki Ruotsissa kalenterin ja ehdotti, että Partiotytöt teettäisivät oman kalenterin. Ensimmäisen kalenterin suunnitteli Ulla von Wendt ja se ilmestyi vuonna 1947. Ensimmäisinä vuosina kalenteri meni huonosti kaupaksi, koska sen ideaa ei ymmärretty. Vuonna 1949 kauppa sujui jo hyvin. == Lähteet == == Aiheesta muualla == * Avoimen museon vuotuisjuhlat: Adventti ja joulukalenteri * Yle.fi: Joulukalenterin keksi kärsimättömän pikkupojan äiti * Joulukalenteri Arvostelut-sivusto: Joulukalenterin alkuperä ja lyhyt historia Luokka:Jouluperinteet Luokka:Kalenterit
SA-2 (Apollo)

SA-2 oli Saturn I -kantoraketin toinen lento ja ensimmäinen lento Korkea vesi -projektissa (Project High Water) ja osa Apollo-avaruusohjelmaa. SA-2:n tavoitteet olivat paljolti samat kuin SA-1:ssä, mutta uusien moottorien ja tekniikan testaamisen lisäksi SA-2 oli suunniteltu Korkea vesi -projektia varten. Siinä tarkoituksena oli vapauttaa suuri määrä vettä ilmakehän ylemmissä kerroksissa ja tutkia sen vaikutuksia. Tätä tarkoitusta varten toinen ja kolmas vaihe täytettiin 109 000 litralla vettä (noin 9½ kertaa olympialaisten uima-altaan vesimäärä). Kun raketti saavutti 105 km:n korkeuden, se räjäytettiin kauko-ohjauksella. Tällä pystyttiin tutkimaan vaikutuksia radiolähetyksiin ja paikallisiin sääolosuhteisiin. Laukaisu tapahtui 25. huhtikuuta 1962 kello 14.00.32 UTC Cape Canaveralista ja 2 minuuttia 2,56 sekuntia myöhemmin raketti räjäytettiin. Se ehti saavuttaa 105 km:n korkeuden. ==Aiheesta muualla== * The Apollo Spacecraft - Lunar Orbit Rendezvous: Mode and Module, April 1962 through June 1962 Luokka:Apollo- ohjelma Luokka:Miehittämättömät avaruuslennot
Larry Ellison

Lawrence "Larry" Joseph Ellison (s. 17. elokuuta 1944) on tietotekniikkayhtiö Oraclen perustaja ja pääjohtaja. Talouslehti Forbes sijoitti hänet 2009 Yhdysvaltain rikkaimpien ihmisten listauksessa kolmanneksi 27 miljardin dollarin omaisuudellaan. Hänen edellään olivat Bill Gates ja Warren Buffett.http://www.taloussanomat.fi/ihmiset/2009/10/01/amerikan-kolme- rikkainta-miesta/200921188/12 == Ura == Ellison on opiskellut matematiikkaa, ja hän oli nuorena töissä Ampex-nimisessä yrityksessä. Siellä hän teki CIA:lle tietokantaa projektissa, jonka nimi oli Oracle, oraakkeli.Larry Ellison Biography Academy of Achievement Luettuaan Edgar F. Coddin artikkelin relaatiotietokannoista A Relational Model of Data for Large Shared Data Banks Ellison innostui asiasta. Hän perusti 1977 2000 dollarin investoinnilla oman yhtiön nimeltä Software Development Laboratories. Firman nimeksi vaihdettiin myöhemmin sen menestystuotteen mukaan Oracle. Ellison oli kuullut IBM:n System R -ohjelmistosta. System R:n kehitys oli tutkimusprojekti, josta julkaistiin kaikki vuoteen 1979 saakka. Ellison halusi omansa yhteensopivaksi IBM:n ohjelmiston kanssa. Oracle-ohjelmiston versiota 1 ei koskaan julkaistu, vaan markkinointikikkana ensimmäinen versio oli 2 koska Larry Ellison uskoi, että kukaan ei ostaisi versiota 1. == Muuta == Larry Ellison on intohimoinen purjehtija. Vuoden 1998 traagisen Sydney-Hobart avomerikilpailun jälkeen hän päätti luopua avomerikilpailuista niiden vaarallisen luonteen takia.Sailing: Ten missing as storm hits Sydney-Hobart Independent 1998Larry Ellison's risky business NZ Herald 2002 Purjehdusinnostus jatkuu kuitenkin edelleen Oracle Team USA -purjehdustiimin parissa. Ryhmä on voittanut America's Cup -kilpailun kahdesti, vuosina 2010 ja 2013. Ellison osti kesäkuussa 2012 Havaijin Lanai- saaresta 98 % 600 miljoonan dollarin hintaan. Kauppa on historian suurin yksityinen "tonttikauppa". Ellison sai siis kahta prosenttia lukuun ottamatta koko saaren omaan käyttöönsä.How tech titans live: From California mansions to a Hawaiian island Dailymail 2012 == Lähteet == == Aiheesta muualla == Luokka:Yhdysvaltalaiset miljardöörit Luokka:Yhdysvaltalaiset yritysjohtajat Luokka:Yhdysvaltalaiset tietotekniikan kehittäjät Luokka:Oracle Luokka:Vuonna 1944 syntyneet Luokka:Elävät henkilöt
DIN-kisko

DIN-kisko on mm. sähkökeskuksissa ja muissa asennuskoteloissa käytetty standardoitu kisko, johon voidaan kiinnittää helposti johdonsuojakatkaisijoita, kontaktoreja, vikavirtasuojakytkimiä, riviliittimiä ja muita keskuskomponentteja. Teollisuudessa DIN-kiskoon usein kiinnitetään myös erilaisia automaatiojärjestelmiin liittyviä laitteita. Kisko valmistetaan yleensä peltilevystä, johon tehdään neljä taivutusta ja sen yksi standardikoko on 35 mm (tätä kokoa käytetään käytännössä kaikissa pienissä keskuksissa Suomessa). 35 millimetrin kiskoon kiinnitettävien komponenttien leveys voidaan ilmaista moduuleina, jolloin yksi moduuli vastaa 17,5 mm. Esimerkiksi pienjännitteisen yksivaiheisen johdonsuojakatkaisimen leveys on yleensä yhden moduulin ja kolmivaiheisen vastaavasti kolme moduulia. Luokka:Sähkövoima
Oracle Database

Oracle Database (usein lyhyesti Oracle) on tietokannan hallintajärjestelmä relaatiotietokannoille, jota kehittää Oracle Corporation. == Historia == Ohjelmiston ensimmäinen julkaistu versio oli Oracle V2 (1979), joka oli ensimmäinen kaupallisesti saatava relaatiotietokannan hallintajärjestelmä. Versiota 1 ei koskaan julkaistu, vaan markkinointikikkana ensimmäinen versio oli 2 koska Larry Ellison uskoi, että kukaan ei ostaisi versiota 1. == Ominaisuudet == Oraclen tietokanta tallettaa datan loogisesti taulualueisiin (tablespace) ja fyysisesti tiedostoihin. Taulualueilla voi olla erilaisia lohkoja (segments), esimerkiksi indeksilohkoja ja datalohkoja. Segmentit puolestaan koostuvat ilmenemistä (extents). Ilmenemät ryhmitellään yhtenevien datablokkien perusteella. Datablokki on tiedon talletuksen perusyksikkö. Fyysisellä tasolla tiedostot muodostuvat yhdestä tai useammasta datablokista, missä blokkikoko voi vaihdella. Oracle hallinnoi kaikkea talletettua tietoa sen tiedon avulla, joka on talletettu systeemitaulualueelle. Tietokantaan voi tallentaa myös funktioita, ja ne voidaan suorittaa tietokantaohjelmiston sisällä. Funktiot kirjoitetaan SQL-, PL/SQL- tai Java-ohjelmointikielellä. == Järjestelmätuki == Oracle Database 12c -versiota tuetaan seuraavilla alustoilla: * Linux: x86-64 * Microsoft Windows: x86-64, * Oracle Solaris: SPARC, x86-64 * IBM AIX: Power-arkkitehtuuri * IBM Linux z Systems * HP-UX: Itanium Aiemmin tuettuina ovat olleet myös muun muassa OpenVMS ja DEC Alpha. Vuonna 2023 tuettuihin suoritinarkkitehtuureihin on lisätty ARM. == Triviaa == Perinteisesti Oracle-tietokannan esimerkkikäyttäjä on `scott` ja salasana `tiger`. Bruce Scott oli yksi Ellisonin perustajakumppaneista ja Tiger hänen kissansa.Oracle FAQ: General Questions == Lähteet == == Aiheesta muualla == * Oracle-tietokanta Luokka:Tietokantojen hallintajärjestelmät Luokka:Oraclen ohjelmistot
Komponentti

Komponentti voi tarkoittaa ainakin seuraavia asioita: * Yleisesti rakenneosaa tai kokonaisuuden osaa * Järjestelmän osaa * matematiikassa: ** vektorin komponentit, koordinaattiakselien suuntaisia vektoreita, joiden summana annettu vektori saada ** komponentit eli yhtenäinen komponentti, suurimmat yhtenäiset osajoukot, joihin topologinen avaruus voidaan jakaa * Sähkötekniikassa ja elektroniikassa valmistetta, Komponentti (tekniikka), elektroninen komponentti * Ohjelmistokomponenttia *Komponenttivideota * Luokka:Seulonnan keskeiset artikkelit
Vaishnavismi

Vaishnavismi (joskus vishnulaisuus) eli Vishnun palvonta on eräs hindulaisuuden pääsuuntauksista. Joidenkin arvioiden mukaan jopa 70 prosenttia hinduista olisi vaishnavia. Arviota on kuitenkin vaikea vahvistaa, sillä tarkkoja tilastoja ei ylläpidetä, ja lisäksi monet hindut ovat omistautuneet useille jumalille. Vaishnavismissa Vishnu ymmärretään korkeimmaksi, alkuperäiseksi jumaluudeksi, kaiken olevaisen alkulähteeksi ja tyyssijaksi. == Vaishnavismin opinsuuntaukset == Vaishnavismin neljä klassista sampradayaa eli opinsuuntausta ovat Ramanujan (1017–1137) pääasiassa Etelä-Intiassa vaikuttava Lakshmi-Narayanalle omistautunut perinne, Madhvan (1199–1278) dualistinen Dvaita-perinne, Nimbarkan (noin 1100–) Radhaan ja Krishnaan keskittynyt perinne ja Vishnu-swamin (noin 700–) nykyisin Vallabha-perinteenä Acharya Vallabhan mukaan tunnettu opinsuunta. Lisäksi vaishnavismiin lukeutuu muun muassa Sri Chaitanya Mahaprabhun Dvaita-perinteen juurille perustama Bengalissa sekä Vrajassa vaikuttava Gaudiya Vaishnava -perinne, Swami Haridasan samoilta ajoilta peräisin oleva liike sekä Hit Harivamsan Radha- Vallabhi -perinne. == Aiheesta muualla == Luokka:Hindulaisuuden suuntaukset Luokka:Seulonnan keskeiset artikkelit
Vainovalkea

Vainovalkeat olivat suomalaisen kansanperinteen tuntemia sotiin liittyviä tulia, joista kerrotaan muun muassa kalevalaisessa runoudessa. Snorri Sturlusonin kirjoittamassa Olavi Pyhän saagassa Suomen rannikkoa kutsuttiin nimellä balagaardssida, 'roviorannikko', mikä johtui suomalaisten käyttämistä vartiotulista rannikolla. Vainovalkeiden taustalla oli käytäntö varoittaa väestöä lähestyvistä vihollisista tuli- ja savumerkein. Perinteisesti on arveltu, että tässä käytännössä on linnavuorilla voinut olla tärkeä asema. Eräissä kertomuksissa vainovalkeat ovat voineet tarkoittaa myös sotajoukkojen leirinuotioita eli sotatulia, tai palavien rakennusten tulta. Kaasat olivat merimerkkejä, joiden päällä saatettiin polttaa tulia, joilla varoitettiin vihollislaivastosta. Kalevalassa vainovalkeat mainitaan muun muassa 20. runossa seuraavasti: > Tuop' on äiti Lemminkäisen, aivan aamulla varahin, läksi vettä lähteheltä; > näkevi savun sakean, pohjoisilla maailmoilla. Sanan virkkoi, noin nimesi: > "Nuo onpi soan savuja, varsin vainovalkeita!" Sotilastarkoituksessa käytetty merkkitulijärjestelmä oli käytössä vielä 1800-luvun alussa Kymijoen varrella, joka toimi tuolloin Venäjän keisarikunnan vastaisena rajana. Ketju käsitti yhteensä 45 näköyhteyden etäisyydellä toisistaan ollutta kohoumaa. Signaali välitettiin ketjua pitkin tarvittaessa päivisin savulla ja öisin tulilla. == Luettelo eräistä Suomessa tunnetuista vainovalkeiden polttopaikoista == ===Vartiomäet=== Vartiomäet ovat korkeita paikkoja, millä on poltettu puuta savumerkkien antamistarkoituksessa puolustuksen tukemiseksi. * Rapaistenkallio Hietana, Orimattilan Artjärvi *Haukkavuori Kotkassa *Kiiluanmäki, Hollolassa *Äijönvuori Kotkassa *Moronvuori Pernoon kylässä Kotkassa * Vartioisvuori Hurukselan kylässä Kotkassa ==Lähteet== * === Viitteet === Luokka:Suomalainen mytologia Luokka:Suomen esihistoria Luokka:Suomen historia Luokka:Viestintätekniikka
Kontaktori

thumb|Kolmivaihekontaktori suurelle virralle thumb|Kontaktori DIN-kiskoon Kontaktori on suurikokoinen sähkömekaaninen kytkin, joka on sähköisesti ohjattava. Kontaktori on toiminnallisesti samanlainen kuin rele. Releellä ja kontaktorilla on eroa yleensä vain kokoluokassa; kontaktorilla ohjattavat virrat ovat suurempia ja jännitteet korkeampia. Kontaktori on tarkoitettu kytkinlaitteeksi sähkölaitteen päävirtapiiriin, mutta rele ohjausvirtapiiriin.Sähköasennustekniikka, Jukka Ahoranta s. 109 Esimerkiksi muutaman ampeerin virran kestävää piirilevylle kiinnitettävää 12 voltin relettä kutsutaan nimenomaan releeksi, mutta esimerkiksi 5:n kilowatin sähkömoottoria ohjaavaa relettä kutsutaan kontaktoriksi. Kontaktoreihin saa usein myös apukoskettimia, joilla voidaan ilmoittaa esimerkiksi ohjauslogiikalle tai käyttäjälle kontaktorin asennon vaihtumisesta. Suurin osa Suomessa myytävistä kontaktoreista on DIN-kiskoon sopivia. == Esimerkkejä releen ja kontaktorin yhteiskäytöstä == *Käyttöpaneelin matalajännitekytkin ohjaa relettä, joka ohjaa kontaktoria, joka kytkee varsinaisen kuorman. *Lämpö- tai kuormarele kontaktorin yhteydessä ohjaa kontaktorin toimintaa. *Suojakontaktori koostuu kontaktorista ja lämpöreleestä. *Verkkokäskyvastaanottimessa eli tariffinohjauslaitteessa oleva relelähtö ohjaa relettä, joka ohjaa kontaktoria. Tällä kytkennällä voidaan käynnistää esimerkiksi lämminvesivaraaja tai lattialämmitys, kun yösähkö kytkeytyy päälle. ==Lähteet== Luokka:Releet Luokka:Seulonnan keskeiset artikkelit
Riviliitin

Riviliittimiä käytetään sähkökeskuksissa ja -kojeissa muun muassa syöttöjen ja lähtöjen sekä kaapin oman johdotuksen välissä, lisäksi niillä voidaan haaroittaa syöttöjä. Riviliittimien kiinnitys tapahtuu usein DIN-kiskoon, mutta on olemassa myös riviliitinmalleja, jotka juotetaan piirilevylle. Riviliitin on perinteinen ratkaisu johtimien ja kaapeleiden kytkentään. Liitäntätekniikka voi olla ruuviliitäntä, jousivoimaliitäntä, pikajousiliitäntä, johtimen eristyksen leikkaava pikaliitäntä tai pulttiliitäntä. == Katso myös == * Kytkentärima luokka:Sähköliittimet